Parov Stelar

Parov Stelar (sünninimega Marcus Füreder; sündinud 27. novembril 1974 Linzis Ülem-Austrias) on Austria muusik, helilooja, muusikaprodutsent ja DJ. Tema muusikastiilis segunevad džäss, house, elektrooniline muusika ja popmuusika.

Elulugu
Marcus Füreder hakkas muusikaga leiba teenima DJ-na ööklubides 1990. aastate teisel poolel. 2000. aastast tegeleb produtseerimise ja avaldamisega. Olles avaldanud oma esimesed maksisinglid Bushido kaudu oma pärisnime ja esinejanime Plasma all, asutas Füreder 2003. aastal plaadifirma Etage Noir Recordings. Aasta hiljem ilmus esinejanime Parov Stelar all EP "Kiss Kiss", millele järgnes LP "Rough Cuts". Tänapäeval on Parov Stelar üks Euroopa elektroonilise svingmuusika produtsente. Ta on teinud koostööd Lana Del Rey, Bryan Ferry ja Lady Gagaga.

11. aprillil 2019 teatas Parov Stelar, et eraeluliste muudatuste tõttu ei osale kauane laulja Cleo Panther enam Parov Stelar Bandis. Uue lauljana kuulutati välja Elena Karafizi.

Popkultuuris
 2014. aastal kasutati laulu "Catgroove" Belgia telekomifirma Proximus telereklaamis.
 2016. aastal kasutati Parov Stelari laulu "Clap Your Hands" mobiilimängu "Shuffle Cats" telereklaamis.
 2017. aastal kasutati Parovi pala "All Night" plaadilt "The Princess" Itaalia telekomifirma TIM telereklaamis.
 2017. aastal kasutati Parov Stelari laulu "The Princess" Lexuse ülemaailmses brändikampaanias "Shift".

Tunnustus
Parov Stelar on võitnud 8 Amadeuse Austria muusikaauhinda: elektroonilise ja tantsumuusika kategoorias (2012, 2013, 2015 ja 2016, 2019), aasta plaadi kategoorias plaadi "The Princess" eest (2013) ning parima elava esituse eest (2013 ja 2014). Pala "Booty Swing" jõudis USA elektroonilise muusika ja Kanada iTunesi edetabelitesse. "All Night" saavutas topeltplaatinapala staatuse 100 000 müüdud eksemplariga Itaalias mais 2017 ja 2018. aasta mais jõudis laul "The Sun" (Graham Candyga) esikohale USA iTunesi elektroonilise muusika edetabelis.

Isiklikku
Parov Stelar on abielus Barbara Lichtenaueriga (tuntud esinejanime Lilja Bloom all), kellega koos ta rajas auhinnatud disainibrändi Stelarbloom.

Diskograafia

Plaadid

Singlid

Viited

Välislingid

 Ametlik koduleht
 Parov Stelar, Discogs
 Plaat "Shine", BBC arvustus

Austria muusikud
Sündinud 1974